Konvertibilna marka

**Konvertibilna marka** (oznaka: **KM**; kôd: **BAM**) jest nacionalna valuta Bosne i Hercegovine. Stoti dio konvertibilne marke je **fening**. Iako su novčanice i kovanice jedinstvene za obje administrativne jedinice Bosne i Hercegovine, odnosno Federaciju Bosne i Hercegovine (FBIH) i Republiku Srpsku (RS), dizajn novčanica od 10 KM, 20 KM, 50 KM i 100 KM diferencirane su za svaki entitet.

Centralna banka Bosne i Hercegovine je nadležna institucija za izdavanje valute. Ona je konvertibilnu marku vezala za euro (prvobitno za njemačku marku) i svaka izdana novčanica ima pokriće u eurima. Fiksni kurs je **1 KM = 0,51129 €**, odnosno **1€ = 1,95583 KM**. Ona također izdaje domaću valutu sa punim pokrićem u deviznim sredstvima.

## Historija 
Konvertibilna marka je definisana Dejtonskim sporazumom iz 1995, konkretno u Aneksu IV (Ustav Bosne i Hercegovine), u članu VII koji definiše Centralnu banku Bosne i Hercegovine kao jedini organ nadležan za izdavanje valute i vođenje monetarne politike na cijeloj teritoriji Bosne i Hercegovine. Zamijenila je bosanskohercegovački dinar (BAD), hrvatsku kunu (HRK) i jugoslavenski dinar (YUM; do 1994. Dinar Republike Srpske) 22. juna 1998. *Marka* se odnosi na njemačku marku, valutu za koju je bila vezana po nominalnom iznosu. Međutim, "pf" u "pfenig" na ovim jezicima gotovo da je neizgovorljiv, pa je izgovor praktično odmah sveden na "fening", što je na kraju dovelo do pogrešnog pisanja. Novčanice od 50 feninga, koje su bile su u opticaju od 1998. do 2003,

Novčanice od 50 feninga, 1, 5, 10, 20, 50 i 100 konvertibilnih maraka štampane su u francuskoj štampariji *Francois-Charles Oberthur, Fiduicare* u Parizu, a novčanica od 200 KM u austrijskoj štampariji *Österreichische Banknoten und Sicherheitsdruck GmbH (OeBS)* u Beču. Sve novčanice su proizvedene u dvije varijante, osim 200 KM koja je ista za oba entiteta.

### Federacija Bosne i Hercegovine 
### Republika Srpska 
### Novčanice za oba entiteta 
Novčanice sa portretima Ivana Franje Jukića (1 KM) i Meše Selimovića (5 KM) korištene su u oba entiteta između 1998. i 2010. Novčanica od 5 KM ima isti motiv na licu i naličju, a razlikuju se samo u redoslijedu pisama (FBiH: latinica pa ćirilica; RS: ćirilica pa latinica). Međutim, novčanica od 1 KM (FBiH izdanje) korištena je zbog tipografske greške na RS izdanju, gdje je umesto "Иво Андрић" (Ivo Andrić) pisalo "Иво Андриђ" (Ivo Andriđ). Odluka o nepuštanju u opticaj ove novčanice objavljena je u Službenom listu BiH (13/98).

## Sigurnosna obilježja 
Novčanice konvertibilne marke (KM) sadrže niz sigurnosnih elemenata koji služe za sprječavanje krivotvorenja i olakšavaju prepoznavanje originalnog novca. Ova obilježja kombiniraju vizuelne, taktilne i tehnološke metode zaštite, čineći novčanice sigurno sredstvo plaćanja. Sigurnosna obilježja koja se mogu naći su: vodeni znak, žaštitna nit s tekstom, prozirni registar, Zaštititna nit "Motion™", iridscentna traka, opički promjenljiva boja, duboka i mikroštampa, UV obilježja i prekriveni broj.

### Vodeni znak 
Višetonski vodeni znak s motivom skulptura sa svjetiljkama na glavnom ulazu u zgradu Centralne banke Bosne i Hercegovine u Sarajevu. Ispod motiva skulpture svaki apoen KM ima poseban svijetli vodeni znak – oznaku nominalne vrijednosti. Vodeni znak se vidi pod propusnim svjetlom, odnosno kada se novčanica drži prema svjetlu.

### Zaštitna nit s tekstom 
Zaštitna nit je potpuno ugrađena u papir i unutar nje se vidi tekst različit za svaki apoen: 10 KM, 20 KM, 50 KM i 100 KM. Tekst ima efekat ogledala, te se pod propusnim svjetlom može čitati i s lica i s naličja.

### Prozirni registar 
Kad se novčanica drži prema svjetlu, elementi štampani na licu i naličju novčanice uklapaju se i čine romb. Na novčanici od 200 KM, one se uklapaju i čine Grb Bosne i Hercegovine.

### Zaštititna nit "Motion™" 
Sve novčanice od 2012. imaju mikrooptičku zaštitnu nit, širine 4mm, s prozorima. Apoeni od 10 KM i 20 KM imaju tri prozora, a apoeni od 50 KM i 100 KM imaju četiri prozora u kojima nit izlazi na površinu papira. Motion-nit ima različitu boju za svaki apoen:
*10 KM - azurnoplava;
*20 KM - zelena;
*50 KM - crvena;
*100 KM - ljubičasta;
Motiv niti na svim apoenima je pero, koje se pomjera zavisno od ugla posmatranja na način da, kada se:
* gornja ivica novčanice nagne naprijed prema posmatraču, pero se pomjera ulijevo;
* donja ivica novčanice nagne prema posmatraču, pero se pomjera nadesno;
* desna ivica novčanice nagne prema posmatraču, pero se pomjera nagore;
* lijeva ivica novčanice nagne prema posmatraču, pero se pomjera nadolje.

### Iridiscentna traka 
Na apoenima od 10 KM i 20 KM, vertikalno preko cijelog naličja novčanice, nalazi se iridiscentna traka širine 10&nbsp;mm. Kod oba apoena traka prikazuje oznaku KM, te oznaku nominalne vrijednosti. Kada se novčanica posmatra pod različitim glom. traka svjetluca i mijenja boju.

### Optički promjenljiva boja 
Na apoenima od 50 KM, 100 KM i 200 KM, oznaka nominalne vrijednosti u donjem desnom uglu naličja novčanice štampa se posebnom optički promjenjivom bojom. Efekat promjene boje može se vidjeti kada se novčanica posmatra pod različitim uglom. Na 50 KM boja se mijenja od ljubičastocrvene u zelenkastosmeđu, na 100 KM od zlatnosmeđe do maslinastozelene i na 200 KM od ljubičastocrvene u zelenkastosmeđu.

### Dubokoa štampa 
Duboka (Intaglio) štampa se nalazi na licu novčanice u određenim područjima i može se osjetiti pod prstima.

### Mikroštampa 
Novčanica ima mikrotekst na oba pisma (latinicom i ćirilicom) CBBH ЦББХ na dnu lica novčanice.

### UV obilježja 
Novčanice na licu i naličju imaju područja štampana fluoroscentnom bojom, koja svijetle pod UV zracima. U području vodenog znaka, sve novčanice na licu imaju i fluoroscentnu oznaku nominalne vrijednosti. Osim toga vlakna, ugrađena u papir i nevidljiva na dnevnom svjetlu, pod UV svjetlom se vide u crvenoj, zelenoj i plavoj boji. Fluoroscentne osobine imaju i serijski brojevi novčanica.

### Prekriveni broj 
U starijim serijama novčanica (prije 2012) postojao je prekriveni broj. Kada se novčanica posmatra položena „u visini očiju“, u označenom području se može vidjeti broj novčanice. Trenutno, ovu zaštitu sada samo ima novčanica od 200 KM.

## Greške 
[desno|mini|250x250piksel|Detalji na novčanici od 1 KM (RS izdanje) sa pogrešno napisanim imenom [Ivo Andrić|Ive Andrića na ćirilici kao "ИВО АНДРИЂ" (IVO ANDRIĐ) umjesto "ИВО АНДРИЋ" (IVO ANDRIĆ). Vrlo brzo je povučena iz opticaja.]]
Novčanice i kovanice Bosne i Hercegovine imaju mnogo grešaka i nedosljednosti. Zvanično, samo jedna novčanica nije puštena u opticaj zbog greške, iako su izdate i druge novčanice s greškama.

### Novčanice 
Ovo su greške na novčanicama koje su do sada uočene:

* Naziv stotog dijela konvertibilne marke nije istovjetan na novčanicama (Pfenig - Пфениг) i na kovanicama (Fening-Фенинг). Dilema oko naziva je riješena kada je povučena novčanica, te je naziv *Fening* postao služben.
* Na oba dizajna novčanice od 50 feninga na licu i naličju utisnut je pridjev "konvertibilan" uz *Pfening*, iako samo marka treba da ima taj prefiks. Također, riječ je odštampana bez **N** kao: "50 KONVERTIBILNIH **PFENIGA**" (latinica) i "50 КОНВЕРТИБИЛНИХ **ПФЕНИГА**" (ćirilica).
* Na novčanici od 1 KM (RS izdanje) utisnuto je "Иво Андри**ђ**" (Ivo Andri**đ**) umjesto "Иво Андри**ћ**" (Ivo Andri**ć**). Odmah je povučena iz opticaja.
* Na oba dizajna novčanice od 5 KM na naličju greškom je ispisano latinično slovo "P" u ćiriličnom dijelu ("**P**ET КОНВЕРТИБИЛНИХ МАРАКА", umjesto "**П**ЕТ КОНВЕРТИБИЛНИХ МАРАКА"). Također, ime Meše Selimovića je napisano ćirilicom kao "Ме**щ**а Селимовић" umjesto "Me**ш**а Селимовић" (slovo *щ* ne postoji ni u jednom od službenih jezika BiH).
* Prva serija novčanice od 10 KM (RS izdanje) ima ime Alekse Šantića ispisano latinicom, iako bi trebalo da je ispisano ćirilicom kao i na ostalim novčanicama iz te serije. Korekcija je izvršena u narednoj seriji.
* Kod svih novčanica u prvoj seriji, u sigurnosnoj traci je pogrešno oštampana skraćenica Centralne banke BiH i to **ЏББХ** (DŽBBH) umjesto **ЦББХ** (CBBH).
* Novčanica od 10 KM (FBiH izdanje) imala je sliku Stećka Križevići na naličju. Međutim, do osme serije (2019) pogrešno je imenovan kao "Stećak Radimlja". Grešku je pronašao i prijavio Edin Bujak sa Odsjeka za arheologiju Filozofskog fakulteta u Sarajevu 2017.

### Kovanice 
Ovo su greške na kovanicama koje su do sada uočene:

* Naziv stotog dijela konvertibilne marke nije istovjetan na kovanicama (Fening-Фенинг) i na novčanicama (Pfenig - Пфениг). Na svakoj kovanici ugravirano je ""/"" na aversu. Pogrešno napisana riječ "/" nikada nije ispravljena, te se toliko učvrstio (jer je novčanica povučena 2003) da je tako službeno usvojeno i nije priznat kao netačan.

## Trenutni valutni kurs 
Prvobitno, konvertibilna marka bila je vezana za njemačku marku po nominalnom iznosu. Od zamjene njemačke marke sa eurom 2002, konvertibilna marka počela je koristi isti fiksni kurs prema euru kao i za njemačku marku (**1 KM = 0,51129 €**).

## Također pogledajte 
* Privreda Bosne i Hercegovine
* Međunarodni status i upotreba eura

## Napomene 
## Reference 
## Vanjski linkovi 
* Centralna Banka Bosne i Hercegovine

Kategorija:Centralna banka Bosne i Hercegovine
Kategorija:Valute u optjecaju
Kategorija:Valute uvedene u 1998.
Kategorija:Privreda Bosne i Hercegovine
Kategorija:Fiksni devizni kurs
Kategorija:Evropske valute
Kategorija:Valute vezane za euro